CELEX: 62015CN0116
Language: mt
Date: 2015-03-06 00:00:00
Title: Kawża C-116/15: Rikors ippreżentat fis-6 ta’ Marzu 2015 – Il-Parlament Ewropew vs Il-Kunsill tal-Unjoni Ewropea

4.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 146/30
            
         Rikors ippreżentat fis-6 ta’ Marzu 2015 – Il-Parlament Ewropew vs Il-Kunsill tal-Unjoni Ewropea
   (Kawża C-116/15)
   (2015/C 146/37)
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: F. Drexler, A. Caiola, M. Pencheva, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tgħaqqad il-kawża preżenti mal-kawża rreġistrata bin-numru C-14/15 għall-finijiet tal-fażi bil-miktub u tal-fażi orali tal-proċedura u għall-finijiet tas-sentenza;
            
         
               —
            
            
               tannulla d-Deċiżjoni tal-Kunsill 2014/911/UE, tal-4 ta’ Diċembru 2014, dwar it-tnedija ta’ skambju awtomatizzat ta’ data fir-rigward ta’ data dattiloskopika fil-Latvja (1);
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Il-Parlament Ewropew jinvoka żewġ motivi insostenn tar-rikors tiegħu ibbażat fuq l-Artikolu 263 TFUE.
   Permezz tal-ewwel motiv, il-Parlament iqis li l-Kunsill għamel użu minn bażi legali mhux xierqa sabiex jadotta d-Deċiżjoni 2014/911/UE. Fil-kuntest ta’ dan l-ewwel motiv, il-Parlament jippreżenta żewġ fergħat ta’ raġunament. Il-Parlament b’mod partikolari jsostni li, għad-deċiżjoni kkontestata, il-Kunsill kellu jsib bażi legali fost id-dispożizzjonijiet tat-TFUE u li, fi kwalunkwe każ, il-Kunsill ibbaża ruħu fuq dispożizzjoni illegali għall-adozzjoni tad-Deċiżjoni 2014/911/UE. Fil-fatt huwa għamel użu minn bażi legali derivata, li, bħala tali, hija illegali, skont il-ġurisprudenza tal-Qorti tal-Ġustizzja. Permezz ta’ dan il-motiv, il-Parlament iqajjem eċċezzjoni ta’ illegalità li tirrigwarda l-Artikolu 25(2) tad-Deċiżjoni 2008/615/ĠAI (2).
   Permezz tat-tieni motiv, il-Parlament jikkritika lill-Kunsill li għamel użu minn proċedura deċiżjonali żbaljata sabiex jadotta l-imsemmija deċiżjoni. Minn dan il-Parlament għaldaqstant iddeduċa ksur tat-trattati kif ukoll ksur tal-forom proċedurali sostanzjali.
   
      (1)  ĠU L 360, p. 28.
   
      (2)  ĠU L 210, p. 1.